Joseph Cai Bingrui

**Joseph Cai Bingrui** (kinesisk: 蔡炳瑞; pinyin: *Cài Bǐngruì*; født 1966) er katolsk biskop av Fuzhou i provinsen Fujian i Folkerepublikken Kina.

## Liv og virke
### Prest
Cai Bingrui ble født i en katolsk familie. Han begynte på presteseminaret i Sheshan i Shanghai i 1985 og ble presteviet i 1992. Et år etter fikk han en ledende rolle i hjembispedømmet Xiamen, der det bare fantes to unge prester etter at biskop Joseph Huang Ziyu, den første kinesiske biskop av Xiamen, og en rekke eldre prester var avgått med døden.

Fader Cai ble bispedømmets administrator i 1996. Han ble enstemmig valgt til bispekandidat i juni 2009.

### Biskop av Xiamen
Han ble bispeviet den 8. mai 2010, med pavelig mandat. Presederende biskop var John Fang Xingyao av Linyi. De øvrige biskoper som medvirket var Joseph Li Mingshu av Qingdao, Paul Xiao Zejiang av Guiyang, Joseph Xu Honggen av Suzhou og Vincent Zhan Silu av Mindong, såvel som den pensjonerte erkebiskop Joseph Cheng Tsai-fa av Taipei (på Taiwan) som selv stammer fra migranter fra Xiamen.

Nesten alle de nevnte var anerkjent av Vatikanet, med unntak av biskop Zhan, hvis bispedømme også er i Fujian-provinsen.

Xiamen hadde da vært uten biskop i 19 år. Bispedømmet Xiamen hadde i 2010 nesten 30.000 katolikker, 10 prester og 16 nonner.

### Biskop av Fuzhou
Den 15. januar 2025 istemte pave Frans i ønsket om at biskop Joseph Cai Bingrui ble overflyttet til (erke)bispedømmet Fuzhou i samme provins. Dette ble offentliggjort i Vatikanet den 24. januar 2025. samme dag som biskop Cai hadde høytidelig tatt bispestolen i besittelse. 

Fuzhou ble opprettet som erkebispedømme av pave Pius XII i 1946, og dette er ikke blitt omgjort fra vatikansk side. Men myndighetene i Folkerepublikken Kina har ikke så langt tatt hensyn til den latinske kirkes system med (metropolitan)-erkebispedømmer og (suffragan)-bispedømmer. Således omtales de angjeldende ikke som erkebiskoper, men som biskoper.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Serafino Vannutelli (1834-1915) *1869
* Kardinal Domenico Serafini (1852-1918) *1900
* Kardinal Pietro Fumasoni Biondi (1872-1960) *1916
* Kardinal Antonio Riberi (1897-1967) *1934
* Kardinal Ignatius Pi Shushi (1897-1978) *1949
* Biskop Joseph Zong Huaide (1917-1997) *1958
* Biskop Thomas Zhao Fengwu (1920-2005) *1993
* Biskop John Fang Xingyao (1953-) *1997
* Biskop *Joseph Cai Bingrui* (1966-) *2010 

## Referanser